**ОТЧЕТ**

**за осъществената контролна дейност от РИОСВ-Пазарджик**

**за месец април 2023 г.**

През **м. април 2023 г.** експертите и специалистите на РИОСВ-Пазарджик извършиха **125** проверки в **79** обекта, от които **67** са планови и **58** извънредни. В рамките на осъществения контрол са дадени **64** предписания за отстраняване на констатирани несъответствия и предприемане на мерки. За периода са предприети действия по **8** сигнала.

Eксперти на РИОСВ-Пазарджик взеха участие в ДПК за приемане на строеж „Преносен газопровод до Панагюрище и Пирдоп“, в комисия по чл. 47 от ЗАКИР, в комисия за почистване на участък от р. Марица в регулацията на гр. Белово, в заседания на ОбЕСУТ при Община Брацигово и на комисия по чл. 17 при ОД “Земеделие“.

**Административно наказателна дейност**

През м. април 2023 г. е съставен 1 (един) АУАН на юридическо лице за констатирано административно нарушение на Закон за водите - превишение на индиви- дуалните емисионни ограничения (ИЕО) в издаденото разрешително за заустване.

Няма издадени наказателни постановления (НП) или сключени споразумения.

През м. април 2023 г. няма наложени санкции по реда на чл. 69 от ЗООС, както и ПАМ.

Събраните суми от РИОСВ-Пазарджик по наложени глоби и санкции през м. април 2023 г. са в общ размер 5410.34 лева, от които:

Събрани суми от наложени санкции по чл. 69 от ЗООС – няма събрани за м. април. Платените глоби/имуществени санкции по НП за нарушения на екологичното законодателство и влезли в сила НП/по транзитната сметка за м. април 2023 г. са в размер на 5183.20 лева.

Събрани от НАП по наложени глоби и/или санкции по специалните закони – събраните за м. април 2023 г. са в размер на 227.14 лева.

**Акценти от извършената месечна контролна дейност**

Изпълнение на годишния план за контролна дейност за 2023 г.

Контрол за чистотата на речните корита и прилежащи територии, на републиканската и общинска пътна мрежа.

Контрол за изпълнение на условията в разрешителните за заустване на отпадъчни води от промишлени обекти в област Пазарджик, емисионен контрол на обекти, заустващи отпадъчни води в повърхостни водоприемници, проверки за правилна експлоатация на пречиствателните съоръжения.

Контрол за намаляване емисиите на замърсители в атмосферния въздух.

Контрол по Закона за ограничаване изменението на климата.

Контрол за изпълнение изискванията на ЗУО при извършване на дейности по третиране на отпадъци.

Контрол по спазване на изискванията на Регламент (EO) №1013/2006.

Последващ контрол за изпълнение на дадени предписания.

Проверки по сигнали и жалби на граждани.

**По отношение на превантивния контрол е извършено:**

* контрол за спазване на режимите в защитените територии (ЗТ), определени със заповедите им за обявяване;
* упражняване на контрол върху спазването на условията, поставени в Решенията по реда на Глава шеста от ЗООС, издадени от директора на РИОСВ-Пазарджик;
* проверка на постъпило предложение за обявяване на защитени дървета по реда на глава пета от ЗБР;
* проверка на обстоятелствата по постъпили сигнали;
* участие в комисия, по чл. 47 от ЗАКИР по заповед на Изпълнителния директор на АГКК – Пазарджик;
* участие в комисия по заповед на кмета на Община Белово;
* проверка на поставени условия в Решение по ОС;
* водене на процедурите по постъпили преписки от граждани и институции в регламентираните срокове;

**Tекущият и превантивен контрол** се извършват съгласно утвърден от министъра на околната среда и водите годишен план за контролната дейност на РИОСВ-Пазарджик за 2023 г., като са извършени планови и извънредни проверки по компоненти и фактори на околната среда, както следва:

* Проверки по прилагане разпоредбите на ЗУО - **83;**
* Проверки по Закон за водите - **8;**
* Комплексни проверки на дружества с КР - **1**;
* Комплексни проверки на дружества без КР - **3**;
* Проверки по прилагане разпоредбите на ЗЧАВ - **11;**
* Проверки по прилагане на гл. 6 на ЗООС **- 1;**
* Контрол по ЗБР и ЗТЗ - **15**;
* Проверки по ЗООС - други - **3;**

**Планови комплексни проверки на обекти без комплексно разрешително:**

* „Оптикс“ АД - площадка № 1, ул. „Захари Стоянов“ № 65, гр. Панагюрище - предприятие за производство на оптични елементи. Проверени компоненти и фактори на околната среда: компонент „атмосферен въздух“ и фактор „отпадъци“. Извършената проверка не установи несъответствия с изисквания на ЗУО, ЗЧАВ и подзаконовите нормативни актове.
* „ПМБ Индъстрис“ ООД, гр. Пазарджик - площадка за третиране на отпадъци. Проверени компоненти и фактори на околната среда: „води“ и „отпадъци“. Не са констатирани нарушения и несъответствия с разпоредбите на ЗУО, Закона за водите и подзаконовите нормативни актове. Операторът спазва изискванията на нормативната уредба в областта на околната среда. Спазени са условията, поставени в издадения документ за дейности с отпадъци и изискванията на Регламент (ЕО) 1013/2006 г. относно превози на отпадъци.
* „ВКС“ ЕООД, гр. Пещера – Градска пречиствателна станция за отпадъчни води на гр. Пещера. Проверени компоненти и фактори на околната среда: „води“ и „отпадъци“. Извършен е контрол по изпълнение на разпоредбите на ЗУО и ЗВ и подзаконовите нормативни актове. Дадено е предписание по фактор „отпадъци“ - за водене на отчетност по електронен път в НИСО, съгласно изискванията на чл. 11 от Наредба 1/2014 г.

**Атмосферен въздух** – през м. април 2023 г. в направлението са извършени 11 проверки на 11 обекта по ЗЧАВ - 9 планови и 2 извънредни. Дадени са 3 предписания. Експертите взеха участие в 1 комплексна проверка на обект без КР, в 1 комплексна проверка на обект с КР и в ДПК за строеж: „Преносен газопровод до Панагюрище и Пирдоп“.

**По ЗЧАВ и подзаконови нормативни актове:**

Планови проверки :

По утвърден от министъра на ОСВ график са извършени контролни измервания на емисии, изпускани в атмосферния въздух от изпускащо устройство на неподвижен източник – сушилня за пелети в гр. Пазарджик с оператор „Ирели“ ООД. Към момента няма получени от ЦЛ към ИАОС резултати за извършване на анализ.

По Регламент № (ЕС) 517/2014 г. за флуорсъдържащите парникови газове, са извършени проверки на: сервиз за битова и хладилна техника на ЕТ „Фростгейт – Николай Димов“, магазин Лидл, гр. Панагюрище, магазин Билла, гр. Панагюрище и на цех за преработка на плодове, зеленчуци, горски плодове и гъби в с. Лозен, общ. Септември. При проверките се установи, че операторите на оборудването, заредено с флуорсъдържащи парникови газове го експлоатират съобразно нормативните изисквания. При проверката на „Лидл България ЕООД енд КО“ КД се установи, че има монтирано стационарно климатично оборудване, заредено с флуорсъдържащи парникови газове над 5 tCO2eq, за което е дадено предписание да се изготви досие на системата и извърши проверка за течове. Ползвател на хладилен агент ЕТ „Фростгейт – Николай Димов“ извършва дейността си, спазвайки нормативните изисквания.

По Наредба №7 от 21 октомври 2003 г. за норми за допустими емисии на летливи органични съединения, изпускани в околната среда, главно в атмосферния въздух, в резултат на употребата на разтворители в определени инсталации, са извършени проверки на: цех за производство на мебели в гр. Велинград, стопанисван от ЕТ „ММ-Метко-Мехмед Медков“, химическо чистене, стопанисвано от ЕТ „Цветанка Попчева“, химическо чистене, стопанисвано от „Клиър Шайн“ ЕООД и на предприятие за производство на оптични детайли, стопанисвано от „Майкро Оптикс Юръп“ ЕООД. За използваните количества разтворители през 2022 г. ЕТ „Цветанка Попчева“, „Клиър Шайн“ ЕООД и „Майкро Оптикс Юръп“ ЕООД са представили ПУР, които са утвърдени с решение от директора на РИОСВ-Пазарджик. При проверките се установи, че ЕТ „ММ-Метко-Мехмед Медков“ е преустановил дейност в обекта, за което е издадена заповед за заличаване от регистъра по чл.30л от ЗЧАВ. На „Клиър Шайн“ ЕООД за това, че към машината за химическо чистене има монтирана термопомпа, заредена с хладилен агент, е дадено предписание да се изготви досие на системата и извърши проверка за течове. При проверката на „Майкро Оптикс Юръп“ ЕООД е проверено и оборудването, заредено с хладилен агент и направен оглед на месторазположението на точките за вземане на проби/извадки за извършване на измервания. На основание чл. 11, ал. 2 от Наредба № 6/1999г., РИОСВ-Пазарджикутвърди разположението и точките за вземане на проби/извади за извършване на регламентираните измервания.

Извънредни проверки:

Във връзка с постъпила документация за съгласуване на броя и разположението на точки за вземане на проби /извадки/ по глава трета от Наредба № 6 от 26 март 1999 г. за реда и начина за измерване на емисиите на вредни вещества, изпускани в атмосферния въздух от неподвижни източници, е извършен оглед на точките, монтирани на изпускащите устройства на производствена площадка на „Еверт лак“ ООД - предприятие за лакиране и метализиране на пластмасови детайли в гр. Стрелча. На основание чл. 11, ал. 2 от Наредба № 6/1999г., РИОСВутвърди разположението и точките за вземане на проби/извади за извършване на регламентираните измервания.

По сигнал за запрашаване на въздуха при товаро-разтоварни дейности от бетонов възел в гр. Септември, се извърши проверка, състояща се в оглед на площадката и по представена документация. Установи се, че в момента на площадката се извършва доставка и приемане на пясък, както и производство на бетон по заявка на клиент. Площадката е омокрена. При приемането и разтоварването на пясък, визуално не се установиха неорганизирани прахови емисии. При производството на бетон, от деформиран капак на смесителя, се изпускат неорганизирани емисии прах. Дадено е предписание да се уплътни капака на смесителя, с цел недопускане на неорганизирани емисии прах. Предстои последващ контрол.

Извършен е анализ на резултатите от доклад за извършени собствени периодични измервания на промишлен шум в околната среда. Не са установени превишавания на граничните стойности на еквивалентните нива на шум по границите на производствената площадка и в мястото на въздействие.

Извършени са оценки на резултатите от проведени собствени периодични измервания на емисии на вредни вещества, изпускани в атмосферния въздух от 21 изпускащи устройства на шест производствени обекта в гр. Панагюрище, с. Огняново и с. Звъничево, общ. Пазарджик и на две изпускащи устройства на РДБО Панагюрище. Анализът на резултатите показва, че са спазени емисионните норми.

Извършена е оценка на резултатите от собствените непрекъснати измервания на инсталация за производство на енергия от отпадъци и биомаса в гр. Пещера за м. април 2023 г. Анализът на резултатите показва, че са спазени емисионните норми, посочени в издаденото КР на оператора.

Извършено е ежеседмично следене на сайтове в интернет за реклама на хладилни агенти – вещества, които нарушават озоновия слой и флуорсъдържащи парникови газове в бутилки за еднократна употреба или пък предлагани на по-ниски цени.

Във връзка с постъпили инвестиционни предложения за провеждане на процедури по ОВОС и ЕО, по компонент „атмосферен въздух“ и фактор „шум“ през м. април са изготвени 5 становища, по ГДОС - 11 становища и 2 - други.

На основание чл. 20, ал. 7 от Наредба № 7 от 2003 г. за норми за допустими емисии на летливи органични съединения, изпускани в околната среда в резултат от употребата на разтворители в определени инсталации, са утвърдени с решение 4 ПУР.

Изготвен е доклад за състоянието на качеството на атмосферния въздух в контролираната от РИОСВ-Пазарджик територия по отношение на показател ФПЧ10 за зимен период 01.10.2022 – 31.03.2023 г.

Изготвена е информация с данни за 2022 г. по чл. 10 от Наредбата за ограничаване на емисиите на летливи органични съединения при употребата на органични разтворители в определени, бои, лакове и авторепаратурни продукти.

Изготвен е годишен доклад от контролни и собствени измервания на промишлени източници на шум в околната среда за 2021 г. по реда на чл. 33 на Наредба № 54 от 13 декември 2010 г. за дейността на Националната система за мониторинг на шума в околната среда и за изискванията за провеждане на собствен мониторинг и представяне на информация от промишлените източници на шум в околната среда.

Изготвен е обобщен годишен отчет за 2022 г. за флуосъдържащите парникови газове на територията на област Пазарджик.

**Води** – през м. април от експертите в направлението са извършени 8 проверки на 8 обекта, от които 5 планови по Закон за водите и 3 извънредни. Експертите взеха участие в проверка на обект без КР и в проверка на обект с КР. За установено отклонение от индивидуалните емисионни ограничения в издаденото разрешително за заустване - превишение на ИЕО от Заустване №3 по показател желязо – общо, е съставен АУАН по Закон за водите на „Биовет“АД, гр. Пещера. По постъпили ИП за провеждане на процедури по ОВОС и ЕО по компонент „Води“ са изготвени 13 становища.

Извършена е комплексна проверка на ГПСОВ с оператор „ВКС“ЕООД, гр. Пещера. Проверени компоненти и фактори: „води“ и „отпадъци“. Пречиствателната станция се експлоатира съгласно технологичната схема. При извършения оглед на площадката не се констатира нарушение на екологичното законодателство.

Извършените планови проверки по Заповед № РД 1188/2022 г. на МОСВ са за провеждане на емисионен контрол. Взети са водни проби от „ВКС“ЕООД, гр. Пещера – ПСОВ за битово-фекални води, „Биовет“АД, гр. Пещера – пречиствателна станция за производствени води.За отстраняване на отклонения от технологичния режим на работа на съоръженията и предприемане на превантивни мерки при извършените проверки са дадени 5 предписания. Предстои последващ контрол за изпълнението им.

Извънредни проверки:

* По писмо на Районна Прокуратура за извършване на съвместна проверка по жалба за изливане на отпадъчни води от гараж в гр. Пазарджик. Не се констатираха разливи или течове на отпадъчни води около имота. Няма следи от нефтопродукти. На улицата има изградена дъждоприемна шахта, която отвежда води към ГПСОВ. Лицето - ползвател на имота, не извършва услуги, а измива собствени автомобили. Съгласно действащото законо- дателство не подлежи на разрешителен режим.
* Извършена е проверка по писмо на „Биовет“АД с искане за повторно пробонабиране. От направените физико-химични анализи се констатира превишение на ИЕО по показател желязо-общо. Съставен е АУАН на дружеството по Закон за водите.
* По дадено предписание за почистване на септична яма на винарска изба „Царина“ ЕООД, е извършен последващ контрол. Проверка установи, че предписанието е изпълнено.

**Почви –** презм. април експертът от направлението взе участие в комплексна проверка на обект с КР -,,Огняново К“ АД. Проверено е изпълнението на Условие 13 ,,Опазване на почвите и подземните води от замърсяване “. Констатира се изпълнение на всички точки от условието и спазване на разпоредбите на Закона за почвите и Закона за опазване на земеделските земи.

**Биологично разнообразие и НЕМ** – през м. април експертите и специалистите от направление БРЗТЗ извършиха 15 проверки в 7 обекта, в т. ч. 11 планови, 4 извънредни и 11 обхода. В рамките на осъществения контрол няма съставени АУАН и не са дадени предписания.

Контролна дейност - през отчетния период от специалистите подвижна паркова охрана са извършени 10 планови проверки и 11 обхода в резервати „Купена“ , „Беглика“ и „Дупката“. Не са констатирани нарушения.

В резерват „Купена“, с цел опазване на режима, е проведена съвместна извънредна проверка с представители на Зонално жандармерийско управление (ЗЖУ)-Пловдив. По време на проверката на пътека, в близост до резервата, са установени две лица с коне, натоварени с отсечени дърва за огрев и два моторни триона. При вида на служителите на РИОСВ и МВР лицата са избягали, изоставяйки конете и моторните триони, които са задържани. Няма установени нарушения в границите на резервата.

При планова проверка в защитена зона BG 0001389 „Средна гора“ не са установени нарушения.

След постъпил сигнал е извършена извънредна проверка на участък от р. Луда Яна, попадащ в землищата на с. Левски, общ. Панагюрище и с. Сбор, общ. Пазарджик. Продължава изясняването на обстоятелствата по сигнала – изискани са документи от Община Пазарджик и Община Панагюрище.

След получен сигнал за защитен вид в безпомощно състояние (бял щъркел), са предприети действия, съгласно чл. 39 от ЗБР - изпратен е за лечение в спасителен център.

След постъпило предложение от Асоциация на парковете в България за обявяване на вековно или забележително дърво по реда на глава пета от *Закон за биологичното разнообразие (ЗБР)* /ДВ, бр.77/2022 г./, е извършена извънредна проверка. Установи се, че дървото от вида Космат дъб (Quercus pubescens) има качества на вековно дърво. Предстои получаване на съгласие от собственика на имота, в който то расте.

Превантивна дейност

Експертите от направлението взеха участие в две комисии – по чл. 47 от ЗАКИР, за промените в кадастралната карта, засягащи защитени територии - съгласно заповед на Изпълнителния директор на АГКК – Пазарджик и по заповед на кмета на Община Белово - за почистване на участък от р. Марица в регулацията на гр. Белово.

Изготвени са: 62 писма по реда на чл. 2, ал. 2 от Наредбата за ОС, 20 вътрешни становища, 4 Решения по ОС, 27 др. писма и справки.

Постигнат ефект от контролната и превантивната дейност: предотвратяване и отстраняване на нарушения в ЗТ и ЗЗ, опазване и устойчиво икономическо развитие в защитени зони, опазване на защитени територии и защитени видове, обявяване на нови защитени обекти, аргументирано определяне на кумулативна оценка и/или въздействия в рамките на процедурата по преценка на степента на въздействие на ППП/ИП върху защитените зони от НЕМ „Натура 2000“, подпомагане на други институции в сферата на природозащитното законодателство, провеждане на процедурите по постъпили преписки от граждани и институции в регламентираните срокове и при спазване на екологичното законодателство.

**Отпадъци -** през м. април 2023 г. по ЗУО са извършени **83** проверки в **45** обекта, от които **36** са планови и **47** извънредни. Дадени са **51** предписания.

**Акценти** **в контролната дейност**: контрол за изпълнение изискванията на ЗУО и подзаконовите нормативни актове при извършване на дейности по събиране, съхраняване и третиране на отпадъци, последващ контрол по дадени предписания, контрол по спазване изискванията на Регламент (EO) №1013/2006, проверки по сигнали, за чистотата на населените места, РПМ, ОПМ, речни легла и прилежащите им територии, проверки по писма на МОСВ.

**Планови проверки:**

Извършени са две планови проверки във връзка с изпълнение задълженията на кмета на община Панагюрище и община Брацигово по чл. 19, ал. 3, т. 7 и т. 10 от ЗУО. Не са констатирани нарушения или несъответствия.

Извършени са три планови проверки на рекултивирани депа за ТБО на общините Лесичово, Ракитово и Пещера. Рекултивацията на обектите протича съгласно одобрените работни проекти и изикванията на Наредба №26/1996 г. за рекултивация на нарушени терени. Трите депа са на етап биологична рекултивация. В близост до депото за ТБО на община Ракитово се констатира нерегламентирано замърсяване с отпадъци.. Дадено е предписание на кмета на община Ракитово за почистване на замърсените с отпадъци терени и недопускане на последващо замърсяване. Предстои последващ контрол.

Извършени са пет планови проверки на общините Септември и Белово относно нерегламентирано замърсяване с отпадъци на републиканска и общинска пътна мрежа, на речни легла и прилежащи територии, както и на терени в тези общини. Констатирани са редица нерегламентирани замърсявания на територията и на двете общини. Дадени са пет предписания на кметовете им за почистване на замърсяванията с отпадъци и недопускане на ново замърсяване. Предстои последващ контрол.

Извършени са четири планови проверки относно нерегламентирано замърсяване с отпадъци на речните легла на р. Умишка, р. Стара, р. Луда, р. Розовска и р. Равногорска и на републиканската пътна мрежа на територията на община Брацигово. Дадено е предписание да се извърши почистване на замърсен с отпадъци терен около речното легло на р. Стара, в землището на с. Исперихово. Последващ контрол установи, че предписанието е изпълнено.

Извършени са две планови проверки за чистотата на РПМ, на речни легла и прилежащи територии в община Пещера /с. Радилово, с. Капитан Димитриево, р. Стара, р. Пишманка/. Дадени са предписания за почистване на замърсени с отпадъци терени в кв. Луковица в гр. Пещера и по пътните отсечки Пещера-Брацигово и Пещера- Батак. Предстои последващ контрол.

Извършени са планови проверки на РПМ, ОПМ и на речни легла и прилежащи територии в землища на община Лесичово. Не са констатирани замърсявания с отпадъци в с. Лесичово, с. Памидово и с. Церово. Такива са установени в землищата на с. Динката и с. Калугерово. Няма наличие на замърсени с отпадъци терени и нерегламентирани сметища по р. Яворица. Констатирано е замърсяване с отпадъци в речното легло и прилежащите територии на р. Тополница, в землището на с. Динката. Дадени са предписания на кмета на община Лесичово да организира почистването на замърсените с отпадъци терени и предприеме мерки за недопускане на последващо замърсяване. Предстои последващ контрол.

Извършени са планови проверки на РПМ, ОПМ и на речни легла и прилежащите им територии в землища на община Стрелча. Няма наличие на замърсени с отпадъци терени и нерегламентирани сметища по р. Яворица, р. Стрелчанска Луда Яна, р. Потока и р. Юрушка. В селата Смилец, Дюлево и Блатница не са констатирани замърсявания с отпадъци. Такива са установени в землищата на с. Свобода и гр. Стрелча. Дадено е предписание на кмета на община Стрелча да организира почистването на замърсените с отпадъци терени и предприеме мерки за недопускане на последващо замърсяване. Предстои последващ контрол.

При планов контрол на РПМ и ОПМ и населени места в община Велинград е дадено предписание на кмета на общината да организира почистване на 6 замърсени с отпадъци терена и да предприеме мерки за недопускане на повторни замърсявания. Битовите отпадъци да се предадат за последващо обезвреждане на Регионално депо за неопасни отпадъци – Пазарджик, а оползотворимите на лица, които притежават документ по чл. 35 от ЗУО. Дадено е предписание на директора на ОПУ-Пазарджик да извърши почистване на замърсен с отпадъци терен в обхвата на път II-84 и около бетонов съд за отпадъци след разклона Ракитово - Велинград, посока Велинград.

При планов контрол на реките: Еленка, Чепинска, Луковица и Мътница, землище на гр. Велинград, с. Драгиново и прилежащи територии, е дадено предписание на кмета на община Велинград да организира почистване на 17 замърсени с отпадъци терена и да предприеме мерки за недопускане на повторни замърсявания. Същото предписание е дадено на директора на ТП ДГС „Алабак“ за почистване на замърсен с отпадъци терен. Битовите отпадъци да се предадат за последващо обезвреждане на Регионално депо за неопасни отпадъци – Пазарджик, а оползотворимите на лица, които притежават документ по чл. 35 от ЗУО.

При планов контрол на РПМ и ОПМ, населени места, р. Мътница и прилежащи територии в община Ракитово е дадено предписание на кмета на общината да организира почистване на 12 замърсени с отпадъци терена и да предприеме мерки за недопускане на повторни замърсявания. Битовите отпадъци да се предадат за последващо обезвреждане на Регионално депо за неопасни отпадъци – Пазарджик, а оползотворимите на лица, които притежават документ по чл. 35 от ЗУО.

Извършена е планова проверка на републиканската и общинска пътна мрежа на територията на община Панагюрище - няма замърсяване с отпадъци. При планов контрол на речните легла и прилежащите територии на р. Мареш, р. Панагюрска Луда Яна и р. Банска Луда Яна е констатирано замърсяване с отпадъци в прилежащите територии на р. Мареш в гр. Панагюрище. Дадено е предписание на кмета на община Панагюрище да организира почистването на замърсените с отпадъци терени и да не се допуска повторно замърсяване с отпадъци. Предстои последващ контрол.

Извършена е планова проверка на речните легла и прилежащи територии на р. Доспат на територията на община Сърница. Не са констатирани замърсявания с отпадъци. При планов контрол на РПМ и ОПМ на територията на община Сърница е констатирано замърсяване с отпадъци на входните и изходни пътни артерии на гр. Сърница. Дадено е предписание на кмета на общината да организира почистването на замърсените с отпадъци терени и да не се допуска повторно замърсяване с отпадъци. Предстои последващ контрол.

Извършена e планова проверка на РПМ, ОПМ, на речните легла и прилежащите територии на р. Стара, р. Новомахленска и р. Фотинска на територията на община Батак. Констатирано е замърсяване с отпадъци в прилежащите територии на р. Стара в гр. Батак и р. Новомахленска в землището на с. Нова махала, на входа на гр. Батак и в землището на с. Нова махала. Дадено е предписание на кмета на община Батак да организира почистване на замърсените с отпадъци терени и да не се допускат повторни замърсявания. Предстои последващ контрол.

При планова проверка на речното легло на р. Марица и прилежащите й територии в землището на с. Мирянци не са констатирани замърсявания с отпадъци, но при проверката на РПМ и ОПМ в същото землище, са констатирани замърсявания с отпадъци. Дадено е предписание на кмета на община Пазарджик да предприеме мерки за почистването им. Предстои последващ контрол.

Извършен е планов контрол на фирма за производство и пакетаж на талаш в гр. Ракитово, на производител на обувки в гр. Пещера и на фирма за сладкарски изделия в гр. Велинград. При проверките не са констатирани нарушения. На сладкарската фирма е дадено предписание да се представят в РИОСВ-Пазарджик документи във връзка с продуктовата такса опаковки. Предписанието е изпълнено.

Извършена е планова проверка на площадка за третиране на неопасни отпадъци в гр. Пазарджик. Не са констатирани нарушения и несъответствия към момента на проверката. Дружеството изпълнява изискванията на Регламент (EO) № 1013/2006 г. за превоз на отпадъци.

Извършена е планова проверка на площадка за третиране на ИУМПС и ИУГ в с. Братаница, общ. Пазарджик. Изпълняват се условията, поставени в част III на издадения документ за дейности с отпадъци. Не са установени нередовности.

Извършен е планов контрол на цех за производство на пелети в гр. Сърница. Към момента на проверката дружеството не извършва дейности с отпадъци. Наличните отпадъци на територията на площадката се съхраняват по начин, предотвратяващ замърсяване на компонентите на околната среда.

**Извънредни проверки:**

Извършени са две извънредни проверки по сигнал:

- в с. Елшица, община Панагюрище. Констатирано е наличие на замърсени терени с отпадъци /битови, единични бройки гуми, опаковки, и др./ в землището на с. Елшица и прилежащите територии на р. Елшишка. Дадено е предписание на кмета на община Панагюрище да организира почистване на замърсените с отпадъци терени и да не се допускат повторни замърсявания. Предстои последващ контрол.

- в с. Оборище, община Панагюрище. Констатирано е изсипване на земни маси с произход - изкоп на сграда в непосредствена близост, на брега на съществуващо сухо дере. Ограничен е достъпа до съществуващ селскостопански път, водещ до земеделски имоти. Дадено е предписание на кмета на община Панагюрище да се предприемат мерки за осигуряване на достъп до земеделските имоти и да не се допуска ограничаване на достъпа до селскостопанския път. Предстои последващ контрол.

Извършени са извънредни проверки на общините: Батак, Сърница, Брацигово, Пещера, Септември и Велинград във връзка с писмо на МОСВ за изпълнение задълженията по чл. 19, ал. 3, т. 5 от ЗУО. Констатира се, че масово общините нямат изградени общински площадки за събиране, оползотворяване и/или обезвреждане на строителни отпадъци от домакинствата, както и сключен договор с лице по чл. 35 от ЗУО за третиране на строителни отпадъци, с изключение на община Брацигово. Дадени са предписания на кметовете да предприемат мерки за организиране на събирането, оползотворяването и обезвреждането на строителни отпадъци от ремонтна дейност, образувани от домакинствата на територията на съответната община и /или да представят в РИОСВ-Пазарджик сключени договори с лице по чл. 35 от ЗУО за третиране на строителни отпадъци. Предстои последващ контрол.

По сигнал от сдруженията „Байкария“ и „Нилет“ за наличие на нерегламентирани сметища на територията на община Велинград, е извършена извънредна проверка на: дере, приток на р. Чепинска, р. Хремница, землище с. Грашево, р. Луковица, землище с. Св. Петка, р. Абланица и прилежащи територии. Дадени са предписания на директорите на ТП ДГС „Алабак“ и на УОПС„Г.С..Аврамов-Юндола“ да организират почистване на три замърсени с отпадъци терена и предприемат мерки за недопускане на повторни замърсявания. Предстои последващ контрол.

При извънредни проверки на републиканска, общинска пътна мрежа и населени места в община Велинград са дадени следните предписания: на кмета на община Велинград - да организира почистване на 7 замърсени с отпадъци терена и предприеме мерки за недопускане на повторни замърсявания. На директора на ТП ДГС „Алабак“ - да организира почистване на 3 замърсени с отпадъци терена и предприеме мерки за недопускане на повторни замърсявания. На директора на УОПС„Г.С.Аврамов-Юндола“ - да организира почистване на 2 замърсени с отпадъци терена и да предприеме мерки за недопускане на повторни замърсявания. Битовите отпадъци да се предадат за последващо обезвреждане на Регионално депо за неопасни отпадъци – Пазарджик, а оползотворимите на лица, които притежават документ по чл. 35 от ЗУО. Дадено е предписание и на директора на ОПУ-Пазарджик - да извърши почистване на замърсен с отпадъци терен в обхвата на път II-84(в канавките), в участъка с. Юндола - с. Пашови.

Извършени са извънредни проверки на РПМ и ОПМ и на речните легла и прилежащите територии на р. Марица, р. Тополница, р. Луда Яна и р. Пишманка в единадесет населени места в община Пазарджик - с. Синитово, с. Огняново, с. Хаджиево, с. Говедаре, с. Главиница, с. Звъничево, с. Мокрище, с. Юнаците, с. Драгор, с. Пищигово и с. Черногорово. Дадени са предписания на кмета на община Пазарджик за предприемане на мерки за почистване на констатирани замърсявания с отпадъци в населените места, с изключение на с. Звъничево и с. Мокрище. Предстои последващ контрол.

Извършена е извънредна проверка по сигнал за нерегламентирано замърсяване с отпадъци на републикански път III-3706, в участъка с. Паталеница - с. Ветрен дол от сметопочистващи фирми, при преминаване на камионите за сметоизвозване. При проверката на място се установи, че сигналът е неоснователен.

Извършена е извънредна проверка по сигнал за наличие на отпадъци по трасето с. Паталеница - с. Црънча - с. Ал. Константиново, както и изсипани отпадъци в съседните на пътя ниви от преминаващи сметоизвозващи камиони. Не са констатирани замърсявания с отпадъци, както около пътя, така и в близките ниви.

Извършена е извънредна проверка по сигнал за нерегламентирано замърсяване с отпадъци в района на гр. Септември, с. Карабунар и по републикански път II-84, отсечката село Варвара - гара Цепина. Проверката установи, че сигналът е основателен. Дадено е предписание на кмета на община Септември и на директора на ОПУ-Пазарджик за почистване на замърсените с отпадъци терени и недопускане на повторно замърсяване. Предстои последващ контрол.

Извършена е извънредна проверка по сигнал за замърсяване със строителни отпадъци и наличие на бетонови блокчета в близост до съоръжение, стопанисвано от ,,Овергаз мрежи“ АД в община Пещера. При проверката на място се установи, че сигналът е основателен. Дадено е предписание на кмета на община Пещера за почистване на замърсените с отпадъци терени и недопускане на ново замърсяване. Предстои последващ контрол.

Извършена е извънредна проверка на фирма за производство на интериорни врати, в с. Радилово, общ. Пещера по писмо на ОД на МВР-Пазарджик. По време на проверката на обекта не присъстват упълномощените лица, за което са дадени предписания.

Извършена е извънредна проверка в гр. Пазарджик във връзка с издаване на разрешение за дейности с отпадъци. Площадката отговаря на законовите изисквания и е издадено решение на директора на РИОСВ-Пазарджик.

Извършени са извънредни проверки на четири дружества за третиране на отпадъци в гр. Пазарджик и на завод за производство на хартия, велпапе и опаковки от велпапе в кв. Главиница, гр. Пазарджик във връзка с писмо на МОСВ за извършване на проверки на лица, оператори на площадки за отпадъци, подизпълнители и рециклатори на организации по оползотворяване на отпадъци от опаковки. Не са констатирани пропуски и нарушения на разпоредбите на ЗУО и подзаконовите нормативни актове. Изпълняват се условията, поставени в издадените документи по чл. 35 от ЗУО и на Регламент (EO) №1013/2006.

Извършена е извънредна проверка на обект за производство на пелети в гр. Пазарджик по сигнал за запрашаване на атмосферния въздух от обекта. В момента на проверката не се извършва дейност и не се констатира запрашаване. Дружеството не притежава документ по чл. 35 от ЗУО за третиране на отпадъци. Дадено е предписание да се преустанови незабавно дейността на обекта до провеждане на необходимите процедури за неговото узаконяване.

Извършена е извънредна проверка по сигнал за замърсявания с отпадъци до бивш стадион в гр. Пазарджик. Констатирани са купчини земна маса и натрупани клони от дървета. Дадено е предписание на кмета на община Пазарджик да предприеме мерки за почистване на констатираните замърсявания. Предстои последващ контрол.

По писмо на МОСВ са извършени извънредни проверки на членове на организации по оползотворяване на отпадъци от опаковки – 2 в гр. Пещера, 1 в гр. Брацигово, 1 в с. Калугерово, общ. Лесичово и 1 в гр. Белово. На фирмата в с. Калугерово е дадено предписание да представи в РИОСВ-Пазарджик документ за платена такса към организацията. Предписанието е изпълнено.

По писмо на МОСВ е извършена извънредна проверка на фирма в гр. Пазарджик, член на организация по оползотворяване на НУБА. Установи се, че през 2022 година дружеството не е извършвало внос и търговия с батерии и акумулатори.

**Последващ контрол –**

Извършени са три извънредни проверки за изпълнение на дадени предписания за почистване на замърсени с отпадъци терени в частни поземлени имоти в землището на гр. Ракитово и около речното легло на р. Стара в с. Исперихово, общ. Брацигово. Предписанията са изпълнени.

Извършена е извънредна проверка за последващ контрол на дадени предписания за почистване на констатирани замърсявания по РПМ и ОПМ в землището на с. Дебращица, общ. Пазарджик. Проверката установи, че предписанието е изпълнено.

Извършена е извънредна проверка за последващ контрол на дадени предписания за осигуряване на подходящ съд за НУБА и водене на отчетност на отпадъците по реда на Наредба №1/2014 г. на автосервиз за диагностика и ремонт на МПС в гр. Велинград. Предписанията са изпълнени.

**ОХВ и контрол на риска –** през м. април в направлението са извършени 3 планови проверки по ЗООС – дадени са 5 предписания. Експертът взе участие в проверка на оператор с КР. Извършен е превантивен контрол по прилагане на изискванията на глава седма, раздел I на ЗООС и ЗЗВВХВС във връзка с 3 процедури по глава шеста от ЗООС за ИП, планове и програми. Дадени са 16 становища във връзка с постъпили годишни доклади на оператори с КР. Направена е организация за извършване на контролната дейност на междуведомствените комисии по чл. 157а, ал. 2 от ЗООС през м. април 2023 год. Проведени са три подготвителни срещи с членовете на междуведомствените комисии по чл. 157а, ал. 2 от ЗООС за определяне обхвата на проверките на три предприятия с нисък рисков потенциал. Направена е организация за провеждане на проверките на тези предприятия.

Във връзка с годишния план за контрол на предприятия с висок и нисък рисков потенциал са извършени три планови съвместни проверки на три предприятия с нисък рисков потенциал (ПСНРП), както следва:

- „Агрофарм“ ООД, гр. Пазарджик. Основните дейности в предприятието са складиране, съхранение и преопаковане на продукти за растителна защита (ПРЗ). Извършен е оглед на складовете за съхранение на ПРЗ и помещенията за преопаковане на ПРЗ. Проверени са документи, изискващи се по закон и подзаконови нормативни актове, имащи отношение към безопасната експлоатация на обекта. Класификацията на предприятието е потвърдена със становище на министъра на ОСВ. Докладът за политика за предотвратяване на големи аварии (ДППГА) е потвърден със становище на директора на РИОСВ-Пазарджик. На площадката няма нови строежи. Няма текущи процедури по глава шеста и/или глава седма, раздел I от ЗООС. Не са установени промени във вида и количествата на опасните вещества и промени в инсталациите, инфраструктурата или процесите. За периода от предишната проверка до момента няма данни за случили се инциденти или аварии. Операторът е предоставил актуална информация по чл. 116д, ал. 1 от ЗООС. На обекта има внедрена Система за управление на мерките за безопасност (СУМБ). Прилагат се процедури и инструкции за оперативен контрол и управление на дейностите в предприятието. Представена е документация относно изпълнението на изискванията за работа и съхранение на опасните химични вещества и смеси, аварийно планиране и действия при аварии, осигуряване на безопасни условия на труд. Представени са протоколи и сертификати от извършени периодични мониторинг и проверки на площадката, защитните и аварийните системи. При проверката на документите са установени три несъответствия с изискванията на приложимата нормативна уредба, две от компетентността на ДИТ-Пазарджик и едно от компетентността на РИОСВ-Пазарджик: не е изготвена картотека на използваните опасни вещества/смеси; документираният от длъжностното лице инструктаж на работното място по безопасност и здраве при работа не отговаря на изискванията на приложение № 1 към чл. 11, ал. 5 на Наредба № РД-07-2 от 16.12.2009 г.; не е актуализирана оценката на безопасността на съхранение на опасни химични вещества и смеси. Дадени са три предписания за привеждане в съответствие с нормативните изисквания. Не са установени други несъответствия.

- „Агрогарант“ ООД, складова база, гр. Пазарджик. Основните дейности в предприятието са складиране, съхранение и преопаковане на продукти за растителна защита (ПРЗ). Извършен е оглед на складовете за съхранение на ПРЗ и помещенията за преопаковане на ПРЗ. Проверени са документи, изискващи се по закон и подзаконови нормативни актове, имащи отношение към безопасната експлоатация на обекта. Класификацията на предприятието е потвърдена със становище на министъра на ОСВ. Докладът за политика за предотвратяване на големи аварии (ДППГА) е потвърден със становище на директора на РИОСВ-Пазарджик. На площадката няма нови строежи. Няма текущи процедури по глава шеста и/или глава седма, раздел I от ЗООС. Не са установени промени във вида и количествата на опасните вещества и промени в инсталациите, инфраструктурата или процесите. За периода от предишната проверка, до момента, няма данни за случили се инциденти или аварии. Операторът е предоставил актуална информация по чл. 116д, ал. 1 от ЗООС. На обекта има внедрена Система за управление на мерките за безопасност (СУМБ). Прилагат се процедури и инструкции за оперативен контрол и управление на дейностите в предприятието. Представена е документация относно изпълнението на изискванията за работа и съхранение на опасните химични вещества и смеси, аварийно планиране и действия при аварии, осигуряване на безопасни условия на труд. Представени са протоколи и сертификати от извършени периодични мониторинг и проверки на площадката, защитните и аварийните системи. При проверката на документите е установено едно несъответствие с изискванията на приложимата нормативна уредба, което е от компетентността на ДИТ-Пазарджик: за служителите на „Агрогарант“ ООД, работодателят не е определил работните места, професиите и видовете работа, за които се използват лични предпазни средства. Дадено е едно предписание за привеждане в съответствие с нормативните изисквания. Не са установени други несъответствия.

- „Агрокемикъл“ ЕООД, складова база в землището на с. Величково, общ. Пазарджик. Основните дейности в предприятието са складиране и съхранение на продукти за растителна защита (ПРЗ). Извършен е оглед на складовете за съхранение на ПРЗ. Проверени са документи, изискващи се по закон и подзаконови нормативни актове, имащи отношение към безопасната експлоатация на обекта. Класификацията на предприятието е потвърдена със становище на министъра на ОСВ. Докладът за политика за предотвратяване на големи аварии (ДППГА) е потвърден със становище на директора на РИОСВ-Пазарджик. На площадката няма нови строежи. Няма текущи процедури по глава шеста и/или глава седма, раздел I от ЗООС. Не са установени промени във вида и количествата на опасните вещества и промени в инсталациите, инфраструктурата или процесите. За периода от предишната проверка до момента няма данни за случили се инциденти или аварии. Операторът е предоставил актуална информация по чл. 116д, ал. 1 от ЗООС. На обекта има внедрена Система за управление на мерките за безопасност (СУМБ). Прилагат се процедури и инструкции за оперативен контрол и управление на дейностите в предприятието. Представена е документация относно изпълнението на изискванията за работа и съхранение на опасните химични вещества и смеси, аварийно планиране и действия при аварии, осигуряване на безопасни условия на труд. Представени са протоколи и сертификати от извършени периодични мониторинг и проверки на площадката, защитните и аварийните системи. При проверката на документите е установено едно несъответствие с изискванията на приложимата нормативна уредба, което е от компетентността на ДИТ-Пазарджик: длъжностното лице не е документирало проведен ежедневен инструктаж по безопасност и здраве при работа в книга за инструктаж, по приложение № 1 от Наредба № РД-07-2 от 16.12.2009 г. Дадено е едно предписание за привеждане в съответствие с нормативните изисквания. Не са установени други несъответствия.

**КР и екологична отговорност –** през м. април е извършена една планова проверка на оператор с издадено комплексно разрешително - „Огняново К“АД, гр. София във връзка с изпълнение на условията в КР № 601-Н0/2022 г. При проверката не са констатирани несъответствия с условията в издаденото комплексно разрешително и/или с нормативната уредба по околна среда и на оператора не са давани предписания.

Проведени са консултации с оператори, относно регистрация на площадка във връзка с прилагане на Регламент № 166/2006 г., за създаване на Европейски регистър за изпускане и пренос на замърсители. Извършена е проверка на въведени данни за площадки на нови оператори на страницата на ИАОС и утвърждаване на площадки.

Изготвени са: две вътрешни становища по ИН и са дадени указания във връзка с прилагане изискванията на гл. Седма, раздел II от ЗООС, отговор на въпроси от дирекция „Правна“ при МОСВ във връзка с обжалване на Решение № 616-Н0-И0-А0/2023г. на изпълнителния директор на Изпълнителна агенция по околна среда (ИАОС) за издаване на комплексно разрешително № 616-Н0/2023г. на оператор „Солар парк Тракия“ ООД, гр. София, за експлоатация на „Площадка за третиране на неопасни производствени отпадъци“, писмо до Районен съд Пазарджик с предоставена допълнителна информация по административно наказателно дело с „Панагюрска медна компания“ АД, гр. София, информация по ЗДОИ, изготвени и публикувани на интернет страницата на РИОСВ-Пазарджик три доклада от завършили комплексни проверки, проверка на качеството и пълнотата на представени 20 ГДОС за 2022 г. от оператори с издадени КР, писма с искане за допълване и корекция на представени ГДОС на оператори с издадени КР и за предстояща комплексна проверка.

**Екологична отговорност –** през м. април 2023 г. не са извършванипроверки на оператори, попадащи в приложното поле на ЗОПОЕЩ.

**ОВОС и ЕО –** през отчетния период е извършена една извънредна проверка. В рамките на осъществения контрол няма дадени предписания и не са констатирани административни нарушения. Извършената извънредна проверка по документи е за проследяване изпълнението на условия и мерки, поставени в решение по ОВОС № 1-1/2013 г. за етап „закриване и рекултивация“. Установи се, че дейността на кариерата е приключила на 03.01.2023 г. и към момента се извършва техническа ликвидация – демонтаж на оборудване и съоръжения, разположени на промишлената площадка. Предстои стартиране на рекултивационни дейности по установен график, съгласно актуализиран цялостен проект за рекултивация на засегнатите земи от добива и първичната преработка на подземни богатства – строителни материали – пясък и чакъл от находище „Изток“, община Пазарджик, област Пазарджик, одобрен от Министерството на енергетиката.

През м. април 2023 г. в РИОСВ-Пазарджик постъпиха 62 уведомления, по които са изготвени вътрешни становища, че ИП, планове/програми не подлежат на процедури по реда на глава шеста от ЗООС, 23 преписки за ИП и 9 преписки за планове и програми, съгл. Приложение 1 и 2 на ЗООС. 7 приключиха с краен акт - 2 решения за преценяване на необходимостта от извършване на ОВОС с характер „да не се извършва ОВОС“, 4 решения за преценяване на необходимостта от извършване на ЕО с характер „да не се извършва ЕО“ и 1 решение за прекратяване на процедура по ОВОС. Изготвени са 6 указания за следващи действия за провеждане на процедура за преценяване на необходимостта от извършване на ОВОС (4 процедури по преценяване на ОВОС и 2 процедура по преценяване на ЕО), а 19 преписки, от които 16 във връзка с процедура по преценяване на ОВОС и 3 във връзка с процедура по ЕО, са в срок за отговор.

Във връзка с провеждане на процедурите по ОВОС и ЕО са изпратени 52 писма (в т. ч. уведомителни и напомнителни до възложителя, за допълнителна информация, за становища от БД ИБР, за становища от РЗИ-Пазарджик, за потвърждаване на влезли в сила административни актове, издадени от директора на РИОСВ-Пазарджик и др.)

Във връзка с подобряване координацията между институциите експерти от направлението взеха участие в заседание на ОбЕСУТ при Община Брацигово и в заседание на комисия по чл. 17 при ОД “Земеделие“.

**Кратко обобщение по отношение на постигнат ефект спрямо околната среда, бизнеса и обществеността от осъществената контролна дейност –**

Засилен е превантивният, текущ и последващ контрол на фирмите за третиране на отпадъци с цел предотвратяване на нерегламентирани дейности с отпадъци на територията на област Пазарджик.

Установени са 53 терена, замърсени с отпадъци на територията на общините Велинград и Ракитово и след установяване на собствеността им, са дадени предписания за тяхното почистване, със срок и отговорник за изпълнението. Незабавно е преустановена дейността на обект за производство на пелети до провеждане на необходимите процедури за неговото узаконяване.

**Бизнеса** – Процедурите се водят в рамките на нормативните срокове. Крайните административни актове се публикуват своевременно на интернет страницата на РИОСВ-Пазарджик за уведомяване на заинтересованите лица.

*През м. април са* *постановени*: 2 решения за преценяване на необходимостта от извършване на ОВОС с характер „да не се извършва ОВОС“, 4 решения за преценяване на необходимостта от извършване на ЕО с характер „да не се извършва ЕО“, 1 решение за прекратяване на процедура по ОВОС и 4 решения по ОС.

*За периода са издадени:* 1 разрешение за извършване на дейности по третиране на отпадъци на основание чл. 71, ал. 1 от ЗУО; 3 РД за извършване на дейности по транспортиране на отпадъци на основание чл. 78, ал. 10 от ЗУО; 6 РД за извършване на дейности по събиране и транспортиране на отпадъци на основание чл. 79, ал. 1 от ЗУО; 2 РД за извършване на дейности по третиране на отпадъци на основание чл. 78, ал. 10 от ЗУО; 1 решение за отказ от изменение и допълнение на РД за извършване на дейности по транспортиране на отпадъци, 4 становища за утвърдени работни листове и 2 становища за върнати работни листове за класификация на отпадъци.

**Обществеността –** през м. април 2023 г. РИОСВ-Пазарджик отговори на три заявления за достъп до обществена информация - на НПО и на две юридически лица. Заявителите получиха пълен достъп до исканата информация.

РИОСВ-Пазарджик беше организатор и партньор на образователни инициативи за отбелязване на 22 април – Международен ден на Земята. Eксперт от инспекцията се включи в открит урок на „3“а“ клас в ОУ"Проф. Иван Батаклиев", гр. Пазарджик, в който учениците показаха, че знаят много за въздуха, за неговата ценност, свойства, за опазването му от замърсяване. Към зеленото бъдеще на планетата бяха насочени инициативите на учениците от СУ"Александър Иванов Чапай" в гр. Белово. Как да направим планетата Земя по-добро място за живеене стана ясно по време на състезанието „Еко кауза“, в което чрез постери участниците представяха конкретен екологичен проблем и решението му, изработиха картички с еко-послания и дефилираха с официални тоалети от отпадъчни материали за да бъде избрана „Мис Природозащитник“. РИОСВ-Пазарджик беше партньор и на поредното издание на кампанията „Сърце в зелено“, превърнала се тази година в национален фестивал, посветен на красотата, чистата природа и екологичното мислене. Деца, ученици и доброволци засадиха в парк „Стадиона“ в Пазарджик поредните японски вишни, с които броят им по улиците града надхвърля сто. РИОСВ-Пазарджик награди най-добрите рисунки и есета на тема „Сърце в зелено“ на ученици от Велико Търново, Пловдив и Пазарджик.

**КОСТАДИН ГЕШЕВ,**

*Директор на РИОСВ-Пазарджик*